PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2024-09-19

įsakymu Nr. 1.3-115 V

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS NAUDOJIMO(SI) MOBILIAIS TELEFONAIS TAISYKLĖS**

1. **SKYRIUS**

**BENDROSIOS NUOSTATOS**

1. Trakų r. Senųjų Trakų Andžejaus Stelmachovskio pagrindinės mokyklos (toliau – Mokyklos) naudojimo(si) mobiliaisiais telefonais taisyklės (toliau – Taisyklės), parengtos vadovaujantis Lietuvos Respublikos sveikatos apsaugos ministerijos 2011 m. rugpjūčio 31 d. pranešimu Nr. 10-(192-11.3)-6626 ,,Dėl atsargumo priemonių taikymo mokyklose siekiant išvengti galimo neigiamo poveikio vaikų sveikatai naudojant mobiliuosius telefonus“ ir Mokyklos tėvų visuotinio susirinkimo protokolo 2024-09-19 Nr. 2, 1 punktu.

2. Šiomis Taisyklėmis siekiama:

2.1. Sumažinti žalos mokinių sveikatai riziką, irzlumą, atsirandantį mokinius atitraukus nuo mobiliųjų įrenginių, negebėjimą koncentruoti dėmesio;

2.2. Apsaugoti mokinius nuo pavojingo turinio internete, patyčių mokinių ir Mokyklos darbuotojų atžvilgiu;

2.3. Vykdyti priklausomybės nuo mobiliųjų įrenginių prevenciją;

2.4. Užtikrinti Mokinių elgesio taisyklių laikymąsi;

2.5. Formuoti atsakingą ir etišką skaitmeninio gyvenimo kultūrą.

1. **BENDROSIOS NAUDOJIMO (SI) MOBILIUOJU TELEFONU TAISYKLĖS**
2. Uždraudus naudotis mobiliais telefonais pamokų metu mokykloje, siekiama šių tikslų:
	1. **Pagerinti mokymosi kokybę:** sumažinus blaškančius veiksnius, mokiniai gali geriau susikoncentruoti į pamokas ir mokymosi procesą.
	2. **Sumažinti patyčių riziką:** apribojus prieigą prie socialinių tinklų ir kitų interneto platformų, sumažėja galimybė patirti ar iniciuoti patyčias.
	3. **Užtikrinti mokymosi aplinkos saugumą:** be telefonų, sumažėja galimybė filmuoti ar fotografuoti kitus be jų sutikimo, taip užtikrinant didesnį privatumą.
3. Rekomenduoti tėvams susitarti su savo vaikais dėl mobiliųjų telefonų nesinešimo į mokyklą.
4. Mokykla neatsako už mobiliųjų telefonų, ausinukų saugojimą. Už tai atsakingi patys tų daiktų turėtojai ir jų tėvai.
5. **MOBILIŲJŲ TELEFONŲ NAUDOJIMO TAISYKLĖS MOKINIAMS**

6. Mokiniams, atsinešusiems mobiliuosius telefonus į Mokyklą, privaloma laikytis šių taisyklių:

6.1. Draudžiama mobiliuoju telefonu filmuoti ir fotografuoti Mokyklos teritorijoje;

6.2. Draudžiama mobiliuoju telefonu naudotis per pamokas;

6.3. Prieš pamokas, mokinys (-ė), atsinešęs į pamoką telefoną, privalo išjungti garsą ir jį padėti auklėjamojoje klasėje į telefonų laikymo skirtą dėžutę;

6.4. Esant būtinybei ir mokytojui leidus, mokinys gali paskambinti tėvams arba artimiesiems.

6.5. Netoleruojamas bet kokios rūšies fotografinės ar filmuotos medžiagos naudojimas tyčiojimuisi iš kitų asmenų. Toks elgesys traktuojamas kaip rimtas drausmės pažeidimas.

6.6. popamokinėje veikloje naudotis mobiliuoju telefonu galima tik gavus auklėtojo leidimą.

7. Jei mokiniai nesilaiko Taisyklių:

7.1. pirmą kartą mokinys, pažeidęs Taisykles, rašo pasiaiškinimą mokytojui ir gauna žodinį įspėjimą.

7.2. antrą kartą mokinys, pažeidęs Taisykles, rašo pasiaiškinimą mokytojui, kuris apie pažeidimą informuoja tėvus (globėjus, rūpintojus) per mano dienyną;

7.3. trečią kartą mokinys, pažeidęs Taisykles, rašo pasiaiškinimą klasės auklėtojui, kuris apie pažeidimą praneša mokinio tėvams (globėjams, rūpintojams);

7.4. jei mokinys ir toliau nesilaiko Taisyklių, jo elgesys, dalyvaujant tėvams (globėjams, rūpintojams), svarstomas Vaiko gerovės komisijos posėdyje.

1. **MOBILIŲJŲ TELEFONŲ NAUDOJIMO TAISYKLĖS MOKINIAMS**
2. Mokytojas per pamokas privalo išjungti mobilųjį telefoną.
3. Jei mokytojas laukia svarbios informacijos, apie tai jis privalo informuoti mokinius pamokos pradžioje.
4. Mokytojai pamokų metu telefonais gali naudotis atsakingai ir tik būtinais atvejais.
5. Mokytojams taip pat draudžiama naudotis mobiliaisiais telefonais taisyklėse numatytais atvejais.
6. **PASEKMĖS UŽ TAISYKLIŲ PAŽEIDIMUS**
7. Jei mokytojas naudojasi mobiliuoju telefonu pamokos metu be įspėjimo, mokiniai turi teisę apie tai informuoti savo klasės auklėtoją, o šis - mokyklos direktorių.
8. Jei mokytojai ir mokyklos darbuotojai nesilaiko mobiliųjų telefonų naudojimosi taisyklių, mokyklos direktorius jiems taiko numatytas nuobaudas.
9. Jei mokinys pažeidžia mobiliojo telefono naudojimo taisykles mokykloje ar mokyklos teritorijoje tris kartus, įrenginys perduodamas mokyklos sekretoriatui. Mokykla uždraudžia mokiniui įsinešti į mokyklą ar jos teritoriją mobiliojo ryšio priemones iki mokslo metų pabaigos.
10. Naudojimosi mobiliaisiais telefonais Mokykloje Taisyklės viešinamos Mokyklos internetinėje svetainėje.
11. Su mobiliųjų telefonų naudojimo(si) taisyklėmis klasių vadovai supažindina mokinius ir jų tėvus (globėjus, rūpintojus).